हमारे जीवन में संकल्प का महत्व होता है । अच्छा संकल्प जीवन में आ जाए तो जीवन अच्छा बन जाए । तो नैतिकता ऐसा तत्व है आदमी को शन्ती प्रदान करने वाला , आदमी की आत्मा को पवित्र बनाने वाला होता है । "सत्यमेव जयते नांऋतं" सच्चाई परेशान हो सकती है परास्त नहीं होती इसलिए हमें अपने जीवन में ईमानदारी के रास्ते पर चलने का प्रयास करना चाहिए । गांव के लोग श्रम करके पैसा कमाते होंगे कमाने वाले फिर शराब को लेकर के पैसे को गुमा देते हैं तो गरीब की गरीबी भी मिटे कैसे । थोड़ी कमाई की उसे गुमा दिया शराब में। कुछ गुमा दिया, कुछ चला गया तो गरीबी मिटे कैसे । यह तो बाहर की गरीबी है , हमारे जीवन की गरीबी मिटे और जीवन की गरीबी मिटाने के लिए हमें त्याग संयम की कमाई करनी होगी , तब जीवन की गरीबी, आत्मा की गरीबी मिट सकती है । पैसे वाली गरीबी का प्रसंग हो सकता है संसार में पर धर्म की गरीबी पर भी हम ध्यान दें । धर्म से गरीब गई या धर्म से अमिर है । धर्म की अमीरी में न कोई कर लगने की बात है , ओर तो पैसे की कमाई पर कर लगने की बात कही आ जाये , मोदी जी कही बीच में कुछ कर दें ।धर्म की कमाई में मोदीजी कही कोई अवरोध पैदा नहीं कर सकते । मोदी जी ने तो अपने ढंग से काम किया होगा देश में भ्रष्टाचार मिटाने के लिए परन्तु धर्म की कमाई हम करें कोई कर लगने वाली बात नहीं इसलिए यह संकल्पों की कमाई करें , बढ़िया अच्छे संकल्प लें जैसे मैं नशा नहीं करूँगा, मैं दंगा फसाद व्यर्थ नहीं करूंगा, मैं चोरी नहीं करूँगा ऐसे संकल्प हमारे जीवन में रहे , इन संकल्पों की कमाई रहे तो हम अमीर बन सकते है धनवान बन सकते हैं । छः बातें भगवती सूत्र में बताई थी - सामायिक, प्रत्याख्यान, संयम, संवर, विवेक , व्यूत्सर्ग यह छः बाते तो बहुत महत्वपूर्ण है , आप लोग तो इन तीन बातों पर ध्यान दे लें सद्भावना, नैतिकता और नशामुक्ति । इसमें भी छः बातो का अंश समाविष्ट प्रतीत होता है । हम घरना आये हैं , इधर पास में नेपाल और इधर बिहार । नेपाल अति निकट, नेपाल बिहार ,भारत यह सब व्यवस्थागत चीजे है, हम अपने जीवन में व्यवस्था का भी ध्यान दें , जो नियम है कानून है उसका हम प्रमादवश अतिक्रमण न करें । घरना के लोगो में सद्भावना, नैतिकता, नशामुक्ति ये संकल्पत्रयी विद्यमान रहे तो जीवन की बगिया लह लहा उठेगी ऐसा अनुमान क्य्या जा सकता है ।